Carelia (res publica)
Res Publica Carelia (Russice Республика Карелия, tr. Respublika Karelija; Carelice Karjalan tazavaldu, seu Karjalan respubliekku; Finnice Karjalan tasavalta; Vepsice Karjalan Tazovaldkund) est subiectum Foederationis Russicae, in Districtum Foederalem Septentrio-Occidentalem inclusum, quod partem maiorem historicae regionis Careliae occupat.
  
Res Publica Carelia, cum Finnia (in occidente) atque regionibus Murmanica (in septentrione), Archangelopolitana (in oriente), Vologdensi et Leninopolitana (in meridie) contermina, aream 180 520 chm2 et circa 633 milia incolarum (anno 2015) habet. Incolae eius, e censu anni 2010, gente ut plurimum sunt Russi (82,2 %), etiam sunt Careli (7,4 %), Rutheni Albi (3,8 %), Ucraini (2 %), Finni (1,4 %), Vepsi (0,5 %), et aliae (2,7 %). Lingua publica est Russica, cum linguis Finno-Ugricis Carelica, Finnica et Vepsica 'nationalibus' recognitis. 

Metropolis est urbs Petri Fabrica (Petrozavodsk), aliae urbes Condopoga, Kalevala, Kemium, Medvesegorsia, Olonicia, Povensa, Sortavala sunt.

Lacus Careliae innumeri sunt; flumina rei publicae Kemium, Suna (cum aquis cadentibus Kivacz) sunt; Canalis maris Albi per Careliam productus est.

Nexus externi 

 Situs interretialis Rei Publicae Careliae

!